Source: http://docplayer.hu/5087122-Vezeto-tisztsegviselok-es-felugyelobizottsagi-tagok-felelossegbiztositasanak-feltetelei-hatalyos-2015-junius-1-jetol-nysz.html
Timestamp: 2018-06-19 13:22:29
Document Index: 32393393

Matched Legal Cases: ['bíróság ', 'bíróság ', 'Pf. 888', 'bíróság ', 'bíróság ', 'bíróság ']

Vezető tisztségviselők és felügyelőbizottsági tagok felelősségbiztosításának feltételei. Hatályos: június 1-jétől. Nysz. - PDF
Vezető tisztségviselők és felügyelőbizottsági tagok felelősségbiztosításának feltételei. Hatályos: június 1-jétől. Nysz.
Download "Vezető tisztségviselők és felügyelőbizottsági tagok felelősségbiztosításának feltételei. Hatályos: 2015. június 1-jétől. Nysz."
1 Vezető tisztségviselők és felügyelőbizottsági tagok felelősségbiztosításának feltételei Hatályos: június 1-jétől Nysz.: 17570
2 Tartalomjegyzék I. A biztosítási szerződés alanyai...3 II. A biztosítási esemény....4 III. A biztosítási szerződés létrejötte, kockázatviselés kezdete, a biztosítási szerződés megszűnése....6 IV. A kockázatviselés területi és időbeli hatálya...7 V. Biztosítási összeg....8 VI. A biztosítás díj...9 VII. A felek együttműködése VIII. A biztosító szolgáltatásának szabályai IX. Kizárások a kockázatviselés köréből...15 X. A biztosító mentesülése a biztosítási szolgáltatás teljesítése alól...16 XI. Értelmező rendelkezések...17 XII. Egyéb rendelkezések
3 Vezető tisztségviselők és felügyelőbizottsági tagok felelősségbiztosításának feltételei A Vezető tisztségviselők és felügyelőbizottsági tagok felelősségbiztosításának feltételei a Generali Biztosító Zrtvel vezető tisztségviselői, illetve felügyelőbizottságban tagként végzett tevékenység felelősségbiztosítására kötött biztosítási szerződésekre alkalmazásra kerülő általános szerződési feltételeket tartalmazzák, feltéve, hogy a biztosítási szerződést jelen feltételre hivatkozással kötötték. A felek az általános szerződési feltételektől eltérhetnek, mely esetben az adott kérdésben a felek írásban rögzített megállapodása az irányadó. A biztosítási szerződés részét képezi továbbá az Ügyféltájékoztató és a biztosítási szerződésre vonatkozó általános rendelkezések is. Ezen általános szerződési feltételek alapján a Generali Biztosító Zrt. (továbbiakban: biztosító) meghatározott jövőbeni esemény (biztosítási esemény) bekövetkezésétől függően, a biztosítási szerződésben kikötött biztosítási kártalanítási összeg megfizetésére kötelezi magát a szerződő által megfizetett biztosítási díj ellenében. I. A BIZTOSÍTÁSI SZERZŐDÉS ALANYAI I.1. Biztosító A biztosító az a jogi személy, amely a biztosítási díj ellenében a biztosítási kockázatot viseli és a feltételekben meghatározott szolgáltatás teljesítésére kötelezettséget vállal. I.2. I.2.1. I.2.2. Szerződő A biztosítási szerződés szerződője az a személy, aki a biztosítási szerződést a biztosítóval megköti és a biztosítási díj fizetésére kötelezettséget vállal. A szerződő fogyasztónak nem minősülő személy vagy szervezet lehet. Fogyasztónak minősül a szakmája, önálló foglalkozása vagy üzleti tevékenysége körén kívül eljáró természetes személy. A szerződéssel összefüggésben a szerződő fél jogosult a biztosító irányába jognyilatkozatot tenni és a biztosító hozzá köteles intézni a jognyilatkozatait. I.3. I.3.1. I.3.2. Biztosított A biztosítási szerződés biztosítottja az a személy, akit terhelő kártérítési kötelezettséget a biztosító jelen feltételek alapján teljesíti. Jelen feltétel alapján a biztosítási ajánlaton feltüntetettek szerint biztosított személyek a társaság biztosítási ajánlatban megjelölt vezető tisztségviselői és felügyelőbizottsági tagjai; a társaság biztosítási ajánlatban megjelölt vezető állású munkavállalói e tisztségükben; a társaság biztosítási ajánlatban megjelölt nem ügyvezető igazgatósági tagjai; a biztosítási ajánlatban megjelölt külső megbízatást betöltő személyek; az értékpapír igények vonatkozásában a társaság. A biztosított fogalma jelen feltétel alapján kiterjed a vezető tisztségviselő törvényes házastársára, élettársára, illetve amennyiben a vezető tisztségviselő elhalálozik, cselekvőképtelenné, fizetésképtelenné válik vagy csődbe jut örökösére, végrendeleti végrehajtójára, törvényes képviselőjére és a bíróság által kirendelt gondnokára, amennyiben a velük szembeni kárigény a biztosított vezető tisztségviselői minőségével függ össze. Nem minősül biztosítottnak a társaság könyvvizsgálója, a társasághoz kirendelt vagyonfelügyelő, felszámoló biztos, végrehajtó és más hasonló feladatot ellátó személyek. A biztosítási szerződés vonatkozásában visszavonult biztosított az, akinek a tisztsége vagy munkaköre a biztosítási szerződés tartama alatt bármilyen okból megszűnik. 3
4 II. II.1. A BIZTOSÍTÁSI ESEMÉNY Alap biztosítási fedezet II.1.1. Vezető tisztségviselők és felügyelőbizottsági tagok fedezete (A rész) Jelen feltétel alapján biztosítási esemény olyan a szerződőnek vagy harmadik személynek okozott kár miatti kárigény előterjesztése, melyet a biztosított vezető tisztségviselő ügyvezetési tevékenysége során elkövetett szabályszegés következtében okoz, és amelyért az alkalmazandó jog vezető tisztségviselőkre irányadó felelősségi szabályai alapján kártérítési felelősséggel tartozik, vezető állású munkavállaló vezetői tevékenysége során elkövetett szabályszegés következtében okoz, és amelyért az alkalmazandó jog vezető állású munkavállalókra irányadó felelősségi szabályai alapján kártérítési felelősséggel tartozik, valamint felügyelőbizottsági tag ellenőrzési tevékenysége során elkövetett szabályszegés következtében okoz, és amelyért az alkalmazandó jog felügyelőbizottsági tagokra irányadó felelősségi szabályai alapján kártérítési felelősséggel tartozik. II.1.2. Társasági fedezet (B rész) Jelen feltétel alapján biztosítási esemény olyan harmadik személynek okozott kár miatti kárigény előterjesztése, melyet a biztosított vezető tisztségviselő ügyvezetési tevékenysége, valamint vezető állású munkavállaló vezetői tevékenysége során elkövetett szabályszegés következtésben okoz, és amelyért a szerződő társaság a biztosított helyett helytáll és helyette a kártérítés összegét megtéríti. II.1.3. Társasági értékpapírok fedezete (C rész) Jelen feltétel alapján biztosítási esemény valamennyi, a szerződő társasággal szemben érvényesített értékpapírokkal kapcsolatos kár miatti kárigény előterjesztése. II.1.4. Biztosítási esemény továbbá olyan, más személy személyiségi jogát sértő magatartás is, melyre tekintettel a biztosított vagy helyette a szerződő társaság sérelemdíj fizetésére köteles, feltéve, hogy a személyiségi jog megsértése olyan jelen szerződés alapján biztosítási fedezetbe vont károkozó magatartással áll közvetlen összefüggésben, amelyért a biztosítottat vagy a szerződő társaságot kártérítési felelősség terheli. Jelen feltételnek a károkozó magatartásra, kárra, kártérítési kötelezettségre vonatkozó rendelkezései megfelelően alkalmazandók a személyiségi jogsértő magatartásra, sérelemdíjra és sérelemdíj fizetési kötelezettségre, amennyiben a feltétel eltérően nem rendelkezik. II.2. A biztosítási fedezet kiterjesztése Jelen feltétel alapján létrejött felelősségbiztosítási szerződés keretében a biztosító mentesíti a biztosított személyt, illetve helyette a szerződő társaságot a jelen pontban foglalt alábbi költségek viselése alól, feltéve, hogy a biztosítási eseménnyel összefüggésben merülnek fel. II.2.1. Hivatalos vizsgálat és a hivatalos vizsgálatot megelőző költségek fedezete A biztosító megtéríti a biztosított helyett a hivatalos vizsgálat költségeit. A biztosító ugyancsak megtéríti a hatósági eljárással kapcsolatos válsághelyzet kapcsán, a hivatalos vizsgálatot megelőzően felmerült költségeket, a biztosítási szerződésben meghatározott összeghatár erejéig. II.2.2. Kiadatási és kapcsolódó eljárások fedezete A biztosító, a biztosítási összeghatár erejéig megtéríti a biztosított helyett a kiadatási és más kapcsolódó eljárásokban felmerülő valamennyi díjat és jogi költséget, beleértve azokat a költségeket is, amelyek a kiadatási és más kapcsolódó eljárásoknak ténylegesen kitett biztosítottat terhelték, vagy az ő nevében más által viselt költség volt. II.2.3. Leányvállalati fedezet Amennyiben a biztosítás tartama alatt a társaság jogi személyiségű társaságot alapít, vagy ilyen társaságban közvetlenül, vagy közvetve többségi irányítást biztosító befolyást szerez, e jogi személy a biztosítási fedezet szempontjából leányvállalatnak minősül a szerződő általi alapítás vagy a befolyásszerzés napjától, és automatikusan kiterjed rá a biztosítási fedezet. Ha azonban az alapítás, illetve befolyásszerzés időpontjában a fedezetbe vonni kívánt jogi személy teljes eszközállománya meghaladja a szerződő biztosítási időszak kezdő időpontjában meglévő (konszolidált) teljes eszközértékének 20%-át, vagy az USA-ban van bejegyezve, vagy bármely értékpapírját az USA vagy annak fennhatósága alá tartozó állam valamelyik tőzsdéjén jegyzik, vagy pénzügyi szolgáltató, 4
5 a jogi személy leányvállalatként történő fedezetbe vonásának feltétele, hogy a társaság a biztosító által kért teljes körű felvilágosítást megadja, és az információ alapján a biztosító által javasolt biztosítási szerződésmódosítást elfogadja és a pótdíjat megfizesse. II.2.4. Nem ügyvezető igazgatósági tagok védelme A biztosító megtéríti a nem ügyvezető igazgatósági tagok helyett minden kárt a biztosítási összegen felüli a biztosítási ajánlaton meghatározott kiegészítő kártérítési limit erejéig, amennyiben e megbízatásuk a biztosítási időszak alatt fennáll vagy fennállt. II.2.5. Külső igazgatói megbízatás A biztosítás fedezi a más társaságnál külső igazgatói megbízatást betöltő személy helyett a vele szemben első ízben a biztosítási szerződés hatálya vagy a kiterjesztett kárbejelentési időszak alatt érvényesített kárigényeket, amennyiben a kárigény a pozíció külső társaságnál történő betöltése során tanúsított jogellenes és károkozó magatartásra vezethető vissza. Jelen pont alapján a biztosítási fedezet csak akkor áll fenn, ha a biztosított kifejezetten a társaság kérésére vagy megbízásából tölt be nem ügyvezető igazgatói, vezető tisztségviselői, felügyelőbizottsági tagi, vagyonkezelői vagy elöljárói, illetve ennek megfelelő pozícióját a külső társaságnál. Jelen fedezet alapján csak az egyéb érvényes felelősségbiztosítási szerződések beleértve többek között más vezető tisztségviselőkre vonatkozó felelősségbiztosítást stb. szerint megtérülő összegeket meghaladóan fizethető kártérítés, illetve minden egyéb, harmadik személyek által a biztosított rendelkezésére bocsátott kártalanítási lehetőségen túlmenően. II.2.6. Egészségvédelem és munkabiztonság megsértése esetén a jogi védekezés költségeinek fedezete A biztosító, a jelen feltételben meghatározott kizárások figyelembevételével, a szerződésben feltüntetett biztosítási összeghatár erejéig megtéríti a biztosított helyett azokat a jogi költségeket, amelyek az egészséget veszélyeztető és nem biztonságos munkavégzés miatt a munkavállaló, a munkavégzés hatókörében tartózkodó, vagy a szolgáltatást igénybevevő elhalálozásához vezető ügyből származó, biztosítottat terhelő kárigénnyel vannak összefüggésben. II.2.7. Büntetőeljárási óvadék és polgári peres vagyoni biztosíték költségének fedezete A biztosító, a biztosítási szerződésben meghatározott biztosítási összeghatár erejéig megtéríti a biztosított helyett a biztosított ellen érvényesített kárigénnyel kapcsolatos büntetőeljárásban a terhére megállapított óvadék, vagy polgári eljárásban előírt vagyoni biztosíték költségét ide nem értve magát az óvadék, illetve vagyoni biztosíték összegét, ha azt a biztosító előzetesen írásban jóváhagyta. A jóváhagyást a biztosító indokolatlanul nem tagadhatja meg, vagy indokolatlanul nem késlekedhet a jóváhagyással. II.2.8. Tulajdonjog és személyes szabadság korlátozásával kapcsolatos eljárás költségei A biztosított vezető tisztségviselő ellen indított tulajdonjog és személyes szabadság korlátozásával járó eljárásban a biztosított jogi védelmének, a biztosító előzetes írásbeli jóváhagyásával, felmerült ésszerű és indokolt költségei. II.2.9. Jó hírnév sérelmének orvoslásával összefüggő költségek fedezete A biztosító megtéríti a biztosítottnak, a biztosítási fedezetek körébe tartozó kárigénnyel kapcsolatos, a jó hírnév sérelmének orvoslásával összefüggő költségeit. A biztosító ezeket a költségeket a jelen szerződésben feltüntetett biztosítási összeghatár erejéig téríti meg. II Sürgős jogi védekezés fedezete Amennyiben a védelem (jogi védekezés) költségeinek felmerülése előtt a biztosító írásbeli jóváhagyása ésszerű okokból nem volt beszerezhető, a biztosító visszamenőleges hatállyal jóváhagyja a felmerült védelem (jogi védekezés) költségeit azzal az időponttal, amikor a biztosított megkísérelte, vagy ésszerű keretek között megkísérelhette volna beszerezni a biztosító jóváhagyását. A két időpont közül mindig a korábbi időpontot kell figyelembe venni. A biztosított a biztosító visszamenőleges jóváhagyását legkésőbb a jogi költségek felmerülését követő 14 napon belül kérheti. A sürgős jogi védekezés költségét a biztosító a biztosítási szerződésben meghatározott biztosítási összeghatár erejéig téríti meg. II Vezetői kivásárlás A biztosító megtéríti azon leányvállalat vezető tisztségviselői által okozott károkat, amely a szerződő társaság tulajdonából azért kerül ki, mert azt a társaság vezetése kivásárolja. A biztosítási fedezet a kivásárlást követő 45 napon belül elkövetett kötelezettségszegésekre terjed ki, amennyiben ezen időpont a biztosítási időszak tartama alá esik. A kiterjesztés nem vonatkozik a más biztosítás alapján térülő károkra. II Sorozatkár A sorozatkárok egy biztosítási eseménynek minősülnek. Sorozatkárnak tekintendők az egyazon károkozói magatartásból, illetve okból eredő, valamint az azonos okra visszavezethető, de eltérő időpontokban bekövetkezett károk, ha az ok és okozat közötti összefüggés jogi, gazdasági vagy műszaki vonatkozásban fennáll, függetlenül attól, hogy több károsult lép fel kártérítési igénnyel. 5
6 III. III.1. III.1.1. III.1.2. III.1.3. A BIZTOSÍTÁSI SZERZŐDÉS LÉTREJÖTTE, KOCKÁZATVISELÉS KEZDETE, A BIZTOSÍTÁSI SZERZŐDÉS MEGSZŰNÉSE A biztosítási szerződés létrejötte Biztosítási szerződést csak az köthet, aki valamely vagyoni vagy személyhez fűződő jogviszony alapján a biztosítási esemény elkerülésében érdekelt (biztosított), vagy aki a szerződést érdekelt személy javára köti meg (szerződő). A biztosítási szerződés létrejöhet a) a felek külön írásbeli megállapodásával, b) a szerződő biztosítási ajánlatának a biztosító általi 15 napon belül történő elfogadásával, mely írásbeli megállapodásnak minősül, c) a biztosító ráutaló magatartásával Ha a szerződést nem írásban kötötték meg, a biztosító biztosítási fedezetet igazoló dokumentumot (továbbiakban: kötvény) állít ki. Ha a kötvény a szerződő ajánlatától eltér és a szerződő az ajánlattól eltérő tartalommal kiállított kötvényben szereplő eltérést késedelem nélkül, de legfeljebb 15 napon belül nem kifogásolja, akkor a szerződés a kötvény szerinti tartalommal jön létre. Ha a szerződő az eltérést elutasítja (kifogásolja), akkor a szerződés nem jön létre. A lényeges eltérésre a biztosító a kötvény átadásakor a szerződő figyelmét írásban felhívja. Ha a felhívás elmarad, a szerződés az ajánlat tartalmának megfelelően jön létre. A szerződő az ajánlatához annak megtételétől számított 15 napig van kötve. III.1.4. A biztosító ráutaló magatartásával (hallgatólagosan) az ajánlat szerinti tartalommal jön létre a biztosítási szerződés, ha a biztosító a szerződő ajánlatára annak beérkezésétől számított 15 napon belül nem nyilatkozik, feltéve, hogy az ajánlatot a jogviszony tartalmára vonatkozó, jogszabályban előírt tájékoztatás birtokában, a biztosító által rendszeresített ajánlati lapon és a biztosító adott szerződésre vonatkozó díjszabásának megfelelően tették. Az ekként létrejött szerződés az ajánlatnak a biztosító részére történt átadása időpontjára visszamenőleges hatállyal, a kockázatelbírálási idő elteltét követő napon jön létre. Amennyiben a biztosító ráutaló magatartásával létrejött szerződés lényeges kérdésben eltér az általános szerződési feltételektől, a biztosító a szerződés létrejöttétől számított 15 napon belül javasolhatja, hogy a szerződést az általános szerződési feltételeknek megfelelően módosítsák. Ha a szerződő fél a javaslatot nem fogadja el vagy arra 15 napon belül nem válaszol, a biztosító az elutasítástól vagy a módosító javaslat kézhezvételétől számított 15 napon belül a szerződést 30 napra írásban felmondhatja. III.1.5. A biztosító a biztosítási ajánlatot annak átadásától számított 15 napon belül jogosult írásban visszautasítani. III.2. A kockázatviselés kezdete A biztosító kockázatviselése (a biztosítási védelem) már érvényesen létrejött biztosítási szerződés esetén a biztosítási ajánlaton a szerződő által a kockázatviselés kezdeteként megjelölt napon veszi kezdetét. A kockázatviselés kezdő időpontja nem lehet korábbi, mint a biztosítási ajánlatnak a szerződő által történt aláírását követő nap 0 órája. III.3. III.3.1. III.3.2. III III A biztosítási szerződés tartama A biztosítási szerződés határozatlan vagy határozott tartamra jön létre. A szerződés tartama a biztosítási szerződésben feltüntetésre kerül. A határozott tartamú biztosítási szerződés automatikus meghosszabbodásának lehetősége Amennyiben a biztosítási ajánlaton feltüntetésre kerül, a határozott idejű biztosítási szerződés változatlan biztosítási feltételek és díj mellett automatikusan meghosszabbodik 1 évvel, kivéve, ha azt bármelyik fél indokolás nélkül 30 napos határidővel a biztosítási időszak végére felmondja. Nem alkalmazhatóak a biztosítási szerződés automatikus meghosszabbodására irányadó szabályok, ha a) megváltozik a főrészvényes, illetve a többségi tulajdonos személye vagy a társaságot érintő olyan összeolvadás, illetve felvásárlás megy végbe, amely során a társaság teljes mérlegfőösszege több mint 50%-kal növekszik vagy csökken; b) a társaság fizetésképtelenné válik; c) a társaság saját tőkéje negatív; 6
7 d) a társaság konszolidált teljes mérlegfőösszege vagy árbevétele meghaladja az eurót; e) bármely biztosított vagy leányvállalata a tőzsdére lép vagy új értékpapírt bocsát ki; f) a jelen feltétel alapján megkötött biztosítási szerződésre bármilyen szolgáltatási vagy kárigényt jelentenek be. A fenti körülmények bármelyikének bekövetkezése esetén a határozott tartamú biztosítási szerződés nem hoszszabbodik meg automatikusan, hanem a szerződés tartamának lejártával megszűnik. A fenti körülmények bármelyikének bekövetkezése esetén a biztosítási védelem kizárólag az adott körülmény bekövetkezését megelőzően tanúsított jogellenes és károkozó magatartás miatt előterjesztett kárigényekre terjed ki. III.3.3. III.3.4. A biztosítási időszak az az időszak, amelyre a biztosítási díj, mint egység kiszámításra került, függetlenül a biztosítási díj részletekben történő megfizetésétől. Határozatlan tartamú szerződések esetén a biztosítási időszak minden évben a biztosítási évforduló napján kezdődik, és ettől számítva 1 évig tart. Határozott tartamú szerződések esetén a biztosítási szerződés eltérő rendelkezése hiányában a biztosítási időszak a szerződés teljes tartama. A biztosítási évforduló a biztosítási időszak kezdőnapja. Amennyiben a kockázatviselés kezdete a hónap első napjára esik, úgy a biztosítási évforduló a kockázatviselés kezdetének napja, egyéb esetben a következő hónap elseje. III.4. III.4.1. III.4.2. A biztosítási szerződés megszűnése Megszűnik a biztosítási szerződés a) ha a határozatlan időtartamra kötött szerződést a felek írásban, a biztosítási időszak végére 30 napos határidővel felmondják (III.4.2.); b) ha a határozott tartamú szerződés tartama lejár; c) a biztosítási díj fizetésének elmulasztása esetén jelen feltétel VI. 6. pontjában meghatározottak szerint; d) a biztosítási díj változása esetén, ha a szerződő a VI pontban foglaltak szerint a szerződést a biztosítási időszak végére felmondja; e) ráutaló magatartással (hallgatólagosan) létrejött biztosítási szerződés utólagos felmondása esetén a III.1.4. pontban foglaltak vagy a biztosítási kockázat jelentős növekedése esetén jelen feltétel VII.2.3. pontjában foglaltak szerint; f) ha a biztosító kockázatviselésének kezdete előtt a biztosítási esemény bekövetkezett, bekövetkezése lehetetlenné vált vagy a biztosítási érdek megszűnt. Ha a biztosító kockázatviselésének tartama alatt a biztosítási esemény bekövetkezése lehetetlenné vált vagy a biztosítási érdek megszűnt, a szerződés vagy annak megfelelő része megszűnik; g) a Felek közös írásbeli megegyezésével. A határozatlan időtartamra kötött biztosítási szerződést a felek a biztosítási időszak végére 30 napos határidővel felmondhatják. IV. IV.1. IV.2. A KOCKÁZATVISELÉS TERÜLETI ÉS IDŐBELI HATÁLYA A biztosító kockázatviselése a biztosítási ajánlaton feltüntetett területen okozott, bekövetkezett és érvényesített károkra nyújt fedezetet. A biztosító kockázatviselése a biztosított IV.6. pont szerinti dátumot követően tanúsított jogellenes és károkozó magatartása miatt érvényesített azon kárigényekre nyújt fedezetet, amelyet jelen feltétel IV.3., illetve IV.4. pontjaiban foglaltak kivételével a biztosítottal szemben az adott ügy kapcsán első alkalommal a biztosítási szerződés hatálya alatt érvényesítenek és amelyet legkésőbb a szerződés megszűnését követő 30 napon belül a biztosítónak bejelentenek. IV.3. Kárbejelentési időszak kiterjesztése visszavonult biztosított esetén A biztosító korlátlan időtartamra kiterjeszti a kárbejelentés időtartamát azon biztosítottak esetében, akiknek biztosítotti tisztsége, munkaviszonya, a jelen szerződés hatályának lejárata előtt megszűnik, beleértve a határozott idejű megbízási szerződés meg nem hosszabbítását, valamint a nyugdíjba vonulást is, és jelen szerződés a biztosítóval, vagy más biztosítóval nem kerül megújításra, vagy a megújított biztosítási szerződés fedezete rájuk nem terjed ki. A jelen kiterjesztés nem alkalmazható, ha a tisztség, munkaviszony megszűnésére valamely tranzakció után került sor vagy ha a biztosítási szerződés díjnemfizetés miatt szűnik meg. A kárigényt a biztosítási időszak figyelembevételével, a legutolsó hatályos biztosítási szerződésre vonatkozó, a társaság rendelkezésére álló biztosítási összeg erejéig lehet figyelembe venni. 7
8 IV.4. Kárbejelentési időszak kiterjesztése Amennyiben jelen szerződést bármelyik fél, a biztosítási szerződésben részletezett módon felmondja, úgy a szerződő pótdíj megfizetése nélkül jogosulttá válik a biztosítási szerződés hatálya lejáratának napját követő 1 évre kiterjesztett kárbejelentési időszakra, kivéve a) ha a biztosítási szerződés megszűnésének időpontjáig tranzakció következik be; b) ha a biztosítási szerződés díjnemfizetés miatt szűnik meg; vagy c) a szerződő a jelen biztosítási szerződést más, a vezető tisztségviselők és felügyelőbizottsági tagok felelősségére biztosítási fedezetet nyújtó szerződéssel, vagy hasonló felelősségbiztosítási fedezetet nyújtó szerződéssel váltja fel, vagy újítja meg. A kiterjesztés kizárólag azokra a kárigényekre vonatkozik, amelyekhez a biztosítási szerződés időbeli hatálya vagy a retroaktív fedezet hatálya alatt tanúsított jogellenes és károkozó magatartás vezetett. A kiterjesztett kárbejelentési időszak alatt bejelentett kárigényt a felek úgy tekintik, mintha azt a jelen szerződés időbeli hatálya alatt jelentették volna be. A szerződő félnek lehetősége van pótdíj ellenében a kárbejelentési időszak további kiterjesztésére, amennyiben ez iránti igényét legalább 30 nappal a biztosítás tartamának vége előtt írásban a biztosítóhoz bejelenti, és a biztosító által a biztosítási szerződéskötéskor meghatározott mértékű pótdíjat legkésőbb a biztosítás tartamának lejárta után 30 napon belül befizeti. A jelen rendelkezés nem alkalmazható arra az esetre, ha a biztosítási szerződés a biztosítási tartam (időszak) alatt a biztosítási díj meg nem fizetése miatt szűnt meg, vagy ha tranzakció van folyamatban. IV.5. Kárigényhez vezető körülmények bejelentésének fedezete Amennyiben a jelen szerződés megszűnése előtt a biztosítóval már közölt, várhatóan kárigény érvényesítéséhez vezető körülmény alapján, a biztosítóhoz utóbb kárigény érvényesítés érkezik, azt úgy kell tekinteni, mintha a kárigényt a biztosítási szerződés hatálya alatt, abban az időpontban jelentették volna be, mint amikor a kárigényhez vezető körülményt. IV.6. Retroaktív fedezet A felek megállapodása szerint a biztosító kockázatviselése kiterjed a biztosítási ajánlaton megjelölt, a biztosítási szerződés létrejötte előtti meghatározott időpontot követően a biztosított által tanúsított jogellenes és károkozó magatartás, kötelezettségszegés miatt érvényesített kárigényre, amelyet a biztosítottal szemben első alkalommal a biztosítási szerződés hatálya vagy a kiterjesztett kárbejelentési időszak alatt érvényesítenek. A biztosítási szerződés hatálya alatt az új leányvállalatok automatikus leányvállalati fedezete (II.2.3.) esetében a jelen pont szerinti időpont nem lehet korábbi, mint az alapítás, vagy a többségi irányítást biztosító befolyásszerzés időpontja. IV.7. Jelen feltétel alkalmazása szempontjából a) a károkozás időpontja az a nap, amikor a kárt előidéző cselekmény megtörtént. Amennyiben a károkozás mulasztással valósul meg, a károkozás időpontja az a nap, amikor a mulasztást még a kár bekövetkezése nélkül pótolni lehetett volna. b) a kárigény előterjesztésének napja az a nap, amikor a biztosított az adott ügy kapcsán első ízben veszi kézhez az írásbeli kárigényt vagy hivatalos tájékoztatást kap a hatósági, illetve polgári/büntetőjogi eljárás megindulásáról. c) sorozatkár bekövetkezésének időpontja a sorozat első káreseményének időpontja. A sorozat-kárigény egy kárigénynek tekintendő, amennyiben ugyanarra a jogellenes magatartásra vezethető vissza. A sorozat kárigény előterjesztése napjának az minősül, amikor a sorozat első kárigényét előterjesztették. d) a kár bejelentésének időpontja az a nap, amikor a biztosított a kár bekövetkezését a biztosítónak a VIII.1.1. pontban foglaltak szerint bejelentette. V. BIZTOSÍTÁSI ÖSSZEG V.1. V.1.1. V.1.2. A biztosítási esemény bekövetkezésekor a biztosító szolgáltatási kötelezettségének felső határa a biztosítási ajánlaton feltüntetésre kerülő biztosítási eseményenkénti és biztosítási időszakra szóló biztosítási összeg. A biztosítási eseményenkénti biztosítási összeg az egy biztosítási eseménnyel összefüggésben a biztosító szolgáltatásának szabályai szerint (VIII.2. pont) kifizethető legmagasabb összeg. A biztosítási időszakra megállapított biztosítási összeg az egy biztosítási időszakban okozott károk kapcsán bekövetkezett biztosítási eseményekre a biztosító szolgáltatásának szabályai szerint (VIII. 2. pont) összesen kifizethető összeg. 8
9 Ha a biztosított a biztosítási időszakban bekövetkezett biztosítási esemény miatt vele szemben írásban támasztott kártérítési igényt csak a következő biztosítási időszakban jelenti be a biztosítónak, a biztosító fizetési kötelezettségének mértékére a biztosító szolgáltatásának szabályaiban (VIII.2. pont) foglaltakra figyelemmel nem a folyó biztosítási időszakra megállapított biztosítási összeg, hanem a biztosítási esemény bekövetkezésének időszakára eső, illetőleg a még fennmaradó biztosítási összeg az irányadó. A biztosítási időszakra megállapított biztosítási összeg az ugyanazon biztosítási időszakban bekövetkezett biztosítási esemény (okozott károk) miatt kifizetett összeggel csökken. A szerződő nem jogosult az éves biztosítási díj megfelelő kiegészítésével a biztosítási időszakra megállapított biztosítási összeget eredeti értékre emelni (fedezetfeltöltés). A biztosítási szerződés a kifizetett összeggel csökkentett biztosítási összeggel marad hatályban a folyó biztosítási időszakra. V.2. V.3. A biztosítási összeget a biztosító által biztosítási szolgáltatás címén (VIII. 2. pont) fizetett összeg akkor sem haladhatja meg, ha a térítési kötelezettség több biztosítottat terhel, illetve több személy lép fel kártérítési igénnyel. Amennyiben több személy lép fel kártérítési igénnyel és a káreseményenkénti biztosítási összeg valamennyi követelés kielégítésére nem elegendő, a biztosító a károsultaknak az őket ért kár, illetőleg ha a kár nem vagy csak a biztosító külön ráfordítása ellenében állapítható meg a becsült kár arányában fizet kártérítést. A jelen biztosítási szerződés alapján a biztosító csak a más érvényes felelősségbiztosítási szerződések beleértve a más vezető tisztségviselőkre vonatkozó felelősségbiztosítást, a munkáltatói minőségben elkövetett jogsértésekre vonatkozó felelősségbiztosítást, a termékfelelősség biztosítást és az általános felelősségbiztosítást alapján megtérülő összegeket meghaladóan, illetve minden egyéb, harmadik személyek által a biztosított rendelkezésre bocsátott kártalanítási lehetőségen túlmenően fizet kártérítést. VI. A BIZTOSÍTÁS DÍJ A biztosítási díj a biztosító kockázatvállalásának ellenértéke. VI.1. VI.1.1. Díjfizetési kötelezettség alanya A biztosítási díj fizetésének kötelezettsége a szerződő felet terheli. VI.2. Díjfizetési ütem (díjfizetés gyakorisága) A biztosító a biztosítási díjat biztosítási időszakonként állapítja meg. A díjfizetési ütemet a felek a biztosítási szerződésben határozzák meg. VI.3. VI.3.1. VI.3.2. Díjfizetés esedékessége A biztosítás első díja (féléves vagy negyedéves díjfizetési ütem esetén az első díjrészlete) a felek által meghatározott időpontban, ennek hiányában a szerződés létrejöttekor esedékes. A folytatólagos díj pedig annak az időszaknak (biztosítási év, félév, negyedév) az első napján esedékes, amelyre a díj vonatkozik. Az egyszeri díj a szerződés létrejöttekor esedékes. A szerződő által a biztosítási szerződés létrejöttét megelőzően a biztosító részére megfizetett díj (vagy díjrészlet) díjelőlegnek minősül, melyet a biztosító kamatmentesen kezel. Ha a szerződés létrejön, a biztosító a díjelőleget a biztosítási díjba beszámítja. Ha a szerződés nem jön létre, a biztosító a díjelőleget a szerződőnek visszafizeti. VI.4. VI.4.1. VI.4.2. A biztosítási díj számítása A biztosítási díj kiszámítása a biztosító díjszabása vagy egyedi kockázatelbírálás alapján történik. A biztosítási díj számításához a szerződő (biztosított) köteles közölni a díjszámításhoz szükséges adatokat. A biztosítási díj számításának alapja (a biztosítottal munkaviszonyban vagy munkavégzésre irányuló egyéb jogviszonyban álló személyek száma és szakvégzettsége) a biztosítási szerződésben feltüntetésre kerül. A biztosítási díjat befolyásoló további tényezők különösen a biztosítási összeg, a vállalt önrészesedés mértéke, a biztosított tevékenysége, a biztosítási díj fizetésének gyakorisága és módja, a kockázat felmérése során a szerződő által közölt egyéb adatok (pl. kárelőzmény). VI.5. VI.5.1. VI A biztosítási díj módosítása Aktualizálás a díjszámítás alapját képező adatok változása alapján A felek a következő biztosítási időszak biztosítási díját a díjszámítás alapját képező adatok változása alapján minden évben a biztosítási évforduló napjának hatályával aktualizálják. A biztosítási díj számításához a szerződő köteles a biztosítási évforduló előtt legalább 60 nappal közölni a biztosítási ajánlaton szereplő, díjszámítás alapját képező adatokban bekövetkezett változást. 9
10 VI VI VI.5.2. Amennyiben a biztosító tudomására jut, hogy a díjszámítás alapját képező adatokhoz képest a valós adatok eltérőek úgy a XII.1. pontban foglaltaktól eltérően jogosult ezen valós adatok alapulvételével meghatározni és érvényesíteni a biztosítási díjat legfeljebb öt évre visszamenőleg, és az így keletkezett díjkülönbözetet a szerződőtől igényelni. Amennyiben a biztosítási díj számításához a szerződő helytelen adatokat szolgáltat vagy nem tesz eleget a VI pontban meghatározott kötelezettségének, akkor káresemény bekövetkeztekor a biztosító csak a megállapított kár akkora részének de legfeljebb a teljes kárnak a térítésére köteles, amekkora része a befizetett díj annak a díjnak, amelyet a szerződő helyes adatszolgáltatása esetén fel kellett volna számolni. Biztosítási díjtétel változása A biztosítási szerződés hatálya alatt a biztosító a biztosítás díjának mértékét az alábbiakban meghatározott esetekben módosíthatja: a) jelen szerződés kárhányada vagy a biztosító nyilvántartása szerinti azonos módozatú biztosítási szerződések kárgyakoriságának vagy átlagkárának a módosítás hatálybalépését megelőző naptári évben bekövetkezett, jelentős, legalább 4%-ot meghaladó változása esetén; b) a biztosítási szolgáltatást érintő közterhek megváltozása esetében, c) a Központi Statisztikai Hivatal által a biztosítási időszakot közvetlenül megelőző július hónapban közzétett infláció mértékének megfelelően. A biztosítási díj módosítására a biztosítási szerződés következő évfordulójának napjától kezdődő hatállyal, a megváltozott körülményekkel arányos mértékben, de legfeljebb 100%-os (jelen szerződés kárhányadának emelésére tekintettel történő díjemelés esetén legfeljebb 300%-os) mértékben kerülhet sor. VI.5.3. VI.5.4. VI.5.5. A VI.5.1. és VI.5.2. pontban foglaltakra tekintettel módosult biztosítási díjról a biztosító a biztosítási évforduló előtt legalább 30 nappal írásban értesíti a szerződőt. Amennyiben a szerződő a biztosító által közölt új biztosítási díjon a szerződést nem kívánja fenntartani, abban az esetben jogosult a biztosítási szerződést írásban, a biztosítási évforduló előtt jelen feltétel III.4.2. pontjától eltérően, felmondási idő nélkül a biztosítási időszak végére felmondani. Felmondás hiányában a szerződő a biztosító évforduló napjától kezdődő hatállyal a megváltozott mértékű biztosítási díjat köteles megfizetni. A biztosítási díj abban az esetben is módosul, ha a biztosító a biztosítási díjnak a biztosítási szerződés következő évfordulójának napjától kezdődő hatállyal történő módosítására tesz javaslatot a szerződő részére, és a szerződő a javaslatot akként fogadja el, hogy az annak megfelelő mértékű, az évfordulót követő első esedékes díjfizetési kötelezettségét teljesíti. A biztosítási díj módosítására vonatkozó javaslatát a biztosító írásban, a biztosítási szerződés következő évfordulóját megelőző legalább 30 nappal közli a szerződővel. A biztosító jogosult a szerződő (biztosított) üzleti könyveibe a szolgáltatott adatok ellenőrzése céljából, az ellenőrzéshez szükséges mértékben betekinteni. VI.6. VI.6.1. VI.6.2. VI.6.3. VI.6.4. VI.6.5. A biztosítási díjfizetés elmulasztásának következményei A biztosítási szerződés a biztosítási díj esedékességétől számított 60. nap elteltével megszűnik, ha addig a hátralékos díjat nem fizették meg és a szerződő halasztást sem kapott, illetőleg a biztosító a díjkövetelést bírósági úton nem érvényesítette. Amennyiben a szerződő az esedékes díjat teljes egészében nem, azonban annak valamely részét megfizette és az így díjjal fedezett időszak az esedékességet követő 60. napot követő időpontra esik, úgy a szerződés a díjrendezettség utolsó napjával szűnik meg. A biztosító a szerződés megszűnését és a bírósági út igénybevételének határidejét további 30 nappal meghosszabbíthatja, ha a biztosítási díj esedékességétől számított 60 nap eltelte előtt ennek a körülménynek a közlésével a szerződőt a fizetésre írásban felszólítja. Amennyiben a szerződő a díjfizetéssel késedelembe esik, és a biztosító a díj bírósági úton történő érvényesítését kezdeményezi, úgy az adott biztosítási időszak végéig számított díj egyösszegben esedékessé válik. A díjnemfizetés miatt megszűnt biztosítási szerződést a biztosítási díj utólagos befizetése nem hozza újból létre. A biztosító köteles a díjkülönbözet visszatérítésére. A biztosítási díj nemfizetése miatt megszűnt szerződés törlésének tényéről a biztosító a szerződőt (biztosítottat) külön írásban nem értesíti. A biztosító díjfizetési késedelem esetén külön póthatáridő kitűzésére nem köteles. Ha az esedékes díjnak csak egy részét fizették meg, a szerződés változatlan biztosítási összeggel, a befizetett díjjal arányos időtartamra marad fenn. VI.7. Díjfizetési kötelezettség a szerződés megszűnése esetén A biztosító addig a napig járó díj megfizetését követelheti, amikor a kockázatviselése véget ért. Ha az időarányos díjnál több díjat fizettek be, a biztosító a díjtöbbletet köteles visszatéríteni. 10
11 VII. VII.1. VII.1.1. VII.1.2. A FELEK EGYÜTTMŰKÖDÉSE Közlési kötelezettség A szerződő és a biztosított a biztosítási szerződés megkötésekor (biztosítási ajánlat megtételekor) kötelesek a biztosítás elvállalása szempontjából lényeges minden olyan körülményt a biztosítóval közölni, amelyet ismertek vagy ismerniük kellett, kötelesek a biztosítónak a kockázatelbíráló adatlapon és a biztosítási ajánlaton feltett kérdéseire a valóságnak megfelelően és hiánytalanul válaszolni még akkor is, ha az adatok, információk üzleti (foglalkozási) titkot képeznek. A biztosító írásban közölt kérdéseire adott, a valóságnak megfelelő válaszokkal a felek közlési kötelezettségüknek eleget tesznek. A szerződő és a biztosított kötelesek a kockázatvállalás és a biztosítási szerződés létrejötte szempontjából lényeges okiratokat, szerződéseket, hatósági határozatokat a biztosító részére átadni, illetőleg az ezekbe való betekintést lehetővé tenni. VII.2. VII.2.1. VII.2.2. VII.2.3. VII.2.4. Változásbejelentési kötelezettség A szerződő és a biztosított kötelesek a közlési kötelezettség körébe vont, lényeges körülmények megváltozását a biztosítónak 5 munkanapon belül írásban bejelenteni, így különösen, ha megváltozik a főrészvényes személye vagy a társaságot érintő olyan összeolvadás, illetve felvásárlás megy végbe, amely során a társaság teljes mérleg főösszege több mint 50%-kal növekszik vagy csökken; a társaság fizetésképtelenné válik; a társaság saját tőkéje negatív; a társaság konszolidált teljes mérleg főösszege vagy árbevétele meghaladja az eurót; bármely biztosított vagy leányvállalata tőzsdére lép vagy új részvényt bocsát ki; a jelen feltétel alapján megkötött biztosítási szerződésre bármilyen szolgáltatási vagy kárigényt jelentenek be; a biztosítási ajánlaton, illetve a kockázatelbíráló adatlapon szereplő egyéb adatok és körülmények megváltoznak; a biztosított tevékenység folytatása körülményeiben jelentős változás következik be; a biztosítási szerződésben szereplő kockázatra más biztosítónál felelősségbiztosítási szerződést köt; a kármegelőzés és kárelhárítás rendszerében módosulás történt; velük szemben az illetékes bíróság csődeljárás vagy felszámolási eljárás megindítását rendelte el, vagy végelszámolási eljárás megindítására kerül sor. A kockázatvállalás és a biztosítási szerződés szempontjából lényeges okiratok, szerződések, hatósági határozatok módosulása esetén, a változott tartalmú okiratokat a szerződő és a biztosított kötelesek 5 munkanapon belül átadni a biztosítónak. A szerződő és a biztosított nem védekezhet olyan körülmény vagy változás nem tudásával, amelyet bármelyikük elmulasztott a biztosítóval közölni, vagy neki bejelenteni, noha arról tudnia kellett, és a közlésre, illetőleg bejelentésre köteles lett volna. Ha a biztosító csak a szerződéskötés után szerez tudomást a szerződést érintő lényeges körülményekről, továbbá ha a szerződésben meghatározott lényeges körülmények változását közlik vele, és ezek a körülmények a biztosítási kockázat jelentős növekedését eredményezik, akkor a biztosító a tudomásszerzéstől számított 15 napon belül írásban javaslatot tehet a szerződés módosítására, vagy a biztosítási szerződést 30 napos felmondási idővel felmondhatja. Ha a szerződő a módosító javaslatot nem fogadja el, vagy arra a kézhezvételt követő 15 napon belül nem válaszol, a szerződés a módosító javaslat közlésétől számított 30. napon megszűnik, ha a biztosító erre a következményre a szerződő fél figyelmét a módosító javaslat megtételekor felhívta. Ha a biztosító e jogaival nem él, a szerződés az eredeti tartalommal hatályban marad. A biztosítási kockázat jelentős növekedésének minősül, ha a biztosító a tudomására jutott lényeges körülmény alapján elutasítaná a szerződés megkötését, kizárást alkalmazna vagy díjszabása szerint legalább 10% mértékkel magasabb biztosítási díj ellenében vállalná a kockázatot. Ha a szerződés egyidejűleg több vagyontárgyra vagy személyre vonatkozik, és a biztosítási kockázat jelentős megnövekedése ezek közül csak egyesekkel összefüggésben merül fel, a biztosító a fentiekben meghatározott jogait a többi vagyontárgy vagy személy vonatkozásában nem gyakorolhatja. VII.3. VII.3.1. VII.3.2. A közlési és a változásbejelentési kötelezettségek megsértésének következményei A közlésre és a változás bejelentésére irányuló kötelezettségek megsértése esetén a biztosító a X.3. pontban foglaltak szerint mentesülhet a biztosítási szolgáltatás teljesítése alól. A biztosítási ajánlaton tételesen felsorolt, a határozott tartamú biztosítási szerződések automatikus meghosszabbodását érintő lényeges körülmények bekövetkezése esetén, a közlési és változásbejelentési kötelezettség megsértése a biztosítási szerződés megszűnését eredményezi azon biztosítási időszak végével, amelyben az adott körülmény bekövetkezett. Amennyiben a fentiekben meghatározott bejelentési kötelezettség alá eső körülmény tekintetében a közlési és változásbejelentési kötelezettség megsértésének ténye később jut a biztosító tudomására, úgy a szerződés visszamenőleges hatállyal szűnik meg azon biztosítási időszak végével, amelyben az adott körülmény bekövetkezett. 11
12 VII.4. VII.4.1. VII.4.2. Kármegelőzési kötelezettség A szerződő és a biztosított kötelesek a károk megelőzése érdekében az adott helyzetben általában elvárható intézkedéseket megtenni. Kötelesek mindenkor betartani a hatályos jogszabályokat, szabványokat és hatósági határozatokat, valamint a telepítésre, üzemeltetésre, védelemre, karbantartásra, tárolásra vonatkozó szakmai előírásokat, illetve a gyártónak a fentiekre vonatkozó utasításait, ajánlásait, valamint a már felismert veszélyhelyzetben a veszélyt elhárítani és eleget tenni a biztosító által kért kármegelőzési intézkedéseknek. Vitás esetben felismert veszélyhelyzetnek kell tekinteni minden olyan körülményt, amely már károkozást eredményezett, továbbá amennyiben a kár bekövetkezésének a fennálló veszélyére a biztosítottat a biztosító vagy harmadik személy figyelmeztette. A biztosító jogosult a kármegelőzési intézkedések megvalósítását és megtartását ellenőrizni. VII.5. VII.5.1. VII.5.2. VII.6. Kárenyhítési kötelezettség A szerződő fél és a biztosított a biztosító előírásai és a káresemény bekövetkezésekor adott utasításai szerint, ezek hiányában az adott helyzetben általában elvárható magatartás követelménye szerint kötelesek minden szükséges intézkedést megtenni a kár enyhítése érdekében. A biztosító jogosult a kárenyhítési intézkedések megvalósítását, előírásainak, utasításainak megtartását ellenőrizni. Amennyiben a kárt a szerződő vagy a biztosított kármegelőzési és kárenyhítési kötelezettségének szándékos vagy súlyosan gondatlan megszegése okozta, vagy a kár mértéke ezen magatartás, vagy mulasztás miatt növekedett, úgy a biztosító mentesül a szolgáltatási kötelezettsége alól a X.2. pontban foglaltak szerint. VIII. VIII.1. VIII.1.1. A BIZTOSÍTÓ SZOLGÁLTATÁSÁNAK SZABÁLYAI Kárbejelentés A biztosított köteles a biztosítónak haladéktalanul, de legkésőbb 30 napon belül bejelenteni, ha vele szemben kárigényt közölnek, vagy ha olyan körülményről szerez tudomást, amely ilyen kárigényre adhat alapot. A kárbejelentés történhet: a) személyesen: a biztosító bármely ügyfélszolgálatán, b) telefonon: munkanapokon 8 és 20 óra között a Telefonos ügyfélszolgálatának es kék számán, c) interneten: online kárbejelentő rendszeren keresztül (generali.hu/online_ugyfelszolgalat/karbejelentes), d) telefax útján a telefax számon, e) levélben a 7602 Pécs, Pf. 888 címen. VIII.1.2. VIII.1.3. A kárbejelentésnek tartalmaznia kell: a biztosítási szerződés kötvényszámát; a károsult(ak) nevét, lakcímét (székhelyét); a kár mértékét amennyiben ismert, bekövetkezésének helyét, időpontját; a káresemény részletes leírását; a biztosított felelősségének elismerésére vagy elutasítására vonatkozó nyilatkozatát, indokolással ellátva; az esetleges hatósági eljárás számát, az eljáró hatóság megjelölését, a hozott határozatot; a kárrendezésben közreműködő és a biztosított által meghatalmazott személy nevét, címét és telefonszámát; a kárral kapcsolatos valamennyi lényeges egyéb információt; az előző naptári évben megvalósult, a díjszámítás alapját képező adatot (pl. átlagos alkalmazotti létszám, éves nettó árbevétel). A biztosító a biztosítási esemény okozta károk és költségek megtérítéséhez az alábbi dokumentumok rendelkezésre bocsátását jogosult kérni: a biztosítottal szembeni kárigény bejelentés másolata, vagy azon dokumentum, amelyből következtetni lehet arra, hogy ilyen igényt kívánnak vele szemben érvényesíteni, a kárigénnyel kapcsolatos levelezés másolata, írásbeli összefoglaló leírás arról, hogy a biztosítottnak mely magatartása, mulasztása vezethet(ett), vagy vezetett a kár bekövetkezéséhez, hogyan, mikor, mi módon derült ki/fedezték fel a kárt és mikor, miben jelentkezhet/jelentkezett, milyen összegben a kár, írásbeli összefoglaló a biztosított saját értékeléséről, felelősségének fennállásával kapcsolatban, az adott tisztségre, pozícióra vonatkozó kinevezés, megbízási szerződés(ek), munkaszerződések, munkaköri leírások, belső szabályzatok, vagy más dokumentum, amely tartalmazza az adott vezető kötelességeit, jogosultságait és felelősségére vonatkozó szabályokat, amennyiben a tisztség betöltésére meghatározott szakmai követelmények vannak előírva, akkor az ezeknek való megfelelés igazolása diploma, vagy más végzettséget tanúsító okiratok másolatai, önéletrajz, 12
13 az üggyel kapcsolatos hatósági és egyéb vizsgálatok (büntetőeljárás, adóhatóság, vám és pénzügyőrség, belső ellenőrzési, igazgatósági, felügyelőbizottsági, tulajdonosi vizsgálat, polgári jogi eljárás, stb.) dokumentumai, jegyzőkönyvek, határozatok, nyilatkozat, hogy kíván-e maga jogi képviselőt megbízni jogi védelemmel, vagy a biztosítóra bízza a képviselő kijelölését, a kárigény összegszerűségét alátámasztó dokumentumok, kimutatások, nyilvántartások, mérlegek, eredmény-kimutatások, szöveges beszámolók, szakértői vélemények, számlák, hatósági határozatok, jegyzőkönyvek, annak dokumentumai, hogy az adott cégnél az adott károkozó magatartáshoz/mulasztáshoz hasonló előfordult-e korábban, az ezzel kapcsolatos dokumentumok, valamint azon előírások, belső szabályzatok, amelyek igazolják, hogy a kár megelőzése és enyhítése érdekében milyen intézkedéseket, milyen eredménnyel foganatosítottak. A felsorolt okiratokon kívül a biztosított, illetve a károsult jogosult a károk és költségek egyéb okmányokkal, dokumentumokkal történő igazolására, a bizonyítás általános szabályai szerint annak érdekében, hogy követelését érvényesíthesse. A biztosító fenntartja a jogot arra, hogy amennyiben nem kerül megküldésre valamely dokumentum, vagy a beküldött dokumentumok ellentmondásosak, vagy további tisztázandó kérdéseket vetnek fel, úgy a fentiekben nem szereplő, egyéb dokumentumot, információt, más bizonyító eszközt kérjen be. A biztosító fenntartja a jogot arra, hogy amennyiben a jövőben olyan egyedi káresemény történik, vagy kárigény jelentkezik, melynek elbírálásához a fenti dokumentumoktól, bizonyító eszközöktől eltérő, vagy azokon felül szükséges dokumentumok, bizonyító eszközök szükségesek, úgy azokat bekérje. A biztosító kötelezettséget vállal arra, hogy ilyen kár esetén a csatolandó dokumentumok, egyéb bizonyító eszközök listáját, a bejelentéstől számított 8 napon belül megadja a biztosítottnak, a károsultnak vagy képviselőiknek. VIII.1.4. VIII.1.5. VIII.1.6. A biztosított köteles a kárügy rendezéséhez a szükséges információkat rendelkezésre bocsátani, a biztosítót segíteni az okozott kár összegének a megállapításában, a kár rendezésében, illetve a jogalap nélküli kárigények elhárításában. A biztosított köteles lehetővé tenni, hogy a kár okát, bekövetkezésének körülményeit, mértékét, a biztosítottat terhelő kártérítés terjedelmét a biztosító szakértője megvizsgálja. Kapcsolódó kárigények és kárkörülmények Amennyiben egy kárigény, vagy egy kárkörülmény a jelen feltétel alapján megkötött biztosítási szerződés előírásainak megfelelően kerül a biztosítónak bejelentésre, akkor minden olyan további kárigényt, amely valamely korábban bejelentett kárigényben, vagy kárkörülményről szóló tájékoztatásban állított tényen, cselekedeten vagy mulasztáson alapul, arra vezethető vissza, vagy annak tudható be, a biztosító úgy köteles kezelni, mintha a későbbi kárigényt a biztosítónak akkor jelentették volna be, amikor a korábbi kárigény bejelentésre került, vagy amikor a kárkörülményről tájékoztatták a biztosítót. VIII.1.7. VIII.1.8. A kárbejelentési kötelezettség megsértése esetén a biztosító a X.4. pontban foglaltak szerint mentesülhet a biztosítási szolgáltatás teljesítése alól. Nem terjed ki a biztosító szolgáltatása a kárbejelentési kötelezettség késedelmes teljesítése miatt a károsult felé fennálló késedelmi kamat fizetési kötelezettségre. VIII.2. VIII.2.1. Biztosítási szolgáltatás A biztosító a biztosítási összeg (V.1. pont) mértékéig a biztosítási eseménnyel összefüggésben megtéríti a) kártérítés címén a károsultat ért mindazon kárt, melyért a biztosított kártérítési felelősséggel tartozik, így a károkozó körülmény folytán a károsult vagyonában beállott értékcsökkenést; valamint a károsultat ért vagyoni hátrányok kiküszöböléséhez szükséges költségeket. b) a sérelemdíjat kizárólag abban az esetben, amennyiben a személyiségi jog megsértése olyan jelen szerződés alapján biztosítási fedezetbe vont kárt okozó magatartással áll közvetlen összefüggésben, amelyért a biztosítottat kártérítési felelősség terheli és a károsult bizonyítja, hogy a károkozó magatartás következtében a személyiségi jogai sérültek és ezért a biztosított sérelemdíj fizetésére köteles. A sérelemdíjat az eset körülményeire különösen a jogsértés súlyára, ismétlődő jellegére, a felróhatóság mértékére, a jogsértésnek a sértettre és környezetére gyakorolt hatására tekintettel teljesíti a biztosító. c) a kártérítési követelés és a sérelemdíj után felszámítható késedelmi kamatot a VIII.1.8. pontban foglalt korlátozásra is figyelemmel; d) a biztosított személyt, illetve helyette a szerződő társaságot terhelő, a II.2. pontban meghatározott költségeket, amennyiben azokat a sürgős jogi védekezése esetét kivéve a biztosító előzetesen írásban jóváhagyta; e) a jogi védekezés XII.18. pontban részletezett költségeit, amennyiben azokat a biztosító előzetesen írásban jóváhagyta; f) a biztosítottat terhelő társadalombiztosítási megtérítési igényeket; g) a kárenyhítés körébe eső költségeket. 13
14 VIII.2.2. VIII.2.3. VIII.2.4. VIII.2.5. A VIII.2.1. a) g) pontban meghatározott biztosítási szolgáltatást a biztosítási eseményenkénti és biztosítási időszakra szóló biztosítási összeg keretei között, legfeljebb annak mértékéig téríti a biztosító. Ezen rendelkezés a károkozó biztosítottat terhelő jogi képviseleti költségekre és kamat fizetési kötelezettségre is irányadó. Ha a biztosítottnak jogszabály vagy bírói rendelkezés folytán kártérítési kötelezettsége fedezetére biztosítékot vagy letétet kell adnia, a biztosító erre legfeljebb olyan mértékben köteles, mint a kártérítésre. Amennyiben több személy közösen okoz kárt, és így a biztosított felelőssége mással egyetemleges, a biztosító helytállási kötelezettsége csak a biztosított felróható magatartásának mértékéig terjed. Ha a károkozók magatartása felróhatóságának arányát nem lehet megállapítani, akkor a biztosító a károkozók közrehatása arányában teljesít. Ha a közrehatás arányát nem lehet megállapítani, akkor a biztosító úgy teljesít, mintha a kárt a károkozók egyenlő arányban okozták volna. Amennyiben a biztosító a biztosítottal szembeni peres eljárással kapcsolatban a VIII.2.1. e) pont szerint per-, illetve ügyvédi költséget térített, és a bíróság jogerős határozatában a biztosított javára per-, illetve ügyvédi költséget ítél meg, úgy az ebből befolyó összeg a biztosítót illeti, a biztosító által kifizetett összeg mértékéig. A megtérült jogi költségeket a biztosított köteles a megtérülést követő 15 napon belül a biztosítónak megfizetni. Amennyiben a biztosítottnak megítélt jogi költségek behajtása iránt a biztosított nem intézkedik, a biztosítottal kötött engedményezési megállapodás alapján a biztosító érvényesít igényt. A biztosított köteles a biztosítót igényei érvényesítésekor támogatni és a biztosító javára az engedményezési okiratot kiállítani. VIII.3. VIII.3.1. VIII.3.2. VIII.3.3. VIII.3.4. VIII.3.5. VIII.3.6. Kárrendezés A biztosító a kárt a károkozás időpontjában a felek között hatályos biztosítási szerződés rendelkezései alapján rendezi. A biztosító a biztosítási szolgáltatást attól az időponttól számított 30 napon belül teljesíti, amikor a kártérítési igény elbírálásához szükséges valamennyi irat rendelkezésre áll. A károsult kártérítési igényének a biztosított által történt elismerése, teljesítése és az azzal kapcsolatos egyezsége a biztosítóval szemben akkor hatályos, ha ahhoz a biztosító előzetesen hozzájárult vagy azt utólag tudomásul vette, a biztosított bírósági marasztalása pedig csak akkor, ha a biztosító a perben részt vett, a biztosított képviseletéről gondoskodott vagy ezekről lemondott. Ha a biztosító a károsulttal történt megegyezéssel vagy egyéb módon a kárt rendezni tudja, azonban az ügy lezárása a biztosított ellenállása, a kártérítési igény megalapozatlan vitatása miatt meghiúsul, a biztosító a fizetendő biztosítási szolgáltatást a károsult részére rendelkezésre tartja mindaddig, amíg a biztosított nem rendelkezik, illetve az ügy el nem évül. A biztosított alaptalan vitatása miatt felmerülő többletkár, költség és kamat a biztosítottat terheli, ezen költségek megfizetésére a biztosító nem köteles. A biztosító a VIII.2.1. a), b), c) és f) pontjában meghatározott biztosítási szolgáltatást csak a károsultnak teljesítheti. A biztosított csak annyiban követelheti, hogy a biztosító neki teljesítsen, amennyiben a károsult követelését ő egyenlítette ki. Kifizetési sorrend A biztosító a jelen feltétel alapján megkötött biztosítási szerződés alapján olyan sorrendben téríti meg a károkat, amilyen sorrendben azok kártérítés végett a biztosítóhoz benyújtásra kerültek. Amennyiben a biztosító saját belátása szerint úgy ítéli meg, hogy a károkra a biztosítási összeg nem nyújt elegendő fedezetet, a biztosító a fedezett károkat a következő sorrendben téríti meg: a biztosított vezető tisztségviselő kára, amennyiben azt helyette a társaság nem térítette meg, ezt követően, a még fel nem használt biztosítási összeg erejéig, a biztosító saját döntése alapján kérheti a szerződőt, hogy írásban határozza meg milyen sorrendben és összegben kéri a károk kifizetését, illetve azt, hogy a fennmaradó (a rendelkezésre álló kártérítési limittel már nem fedezhető) károk mely biztosítottat terheljék. A jelen pontban meghatározott sorrend szerinti, legfeljebb azonban a biztosítási szerződésben feltüntetett biztosítási összeghatárok erejéig teljesített kifizetések esetén, a biztosító az adott biztosítási időszak vonatkozásában mentesül valamennyi további fizetési kötelezettsége alól. VIII.4. Önrészesedés A biztosítási szerződésben (biztosítási ajánlaton) feltüntetésre kerülő, abszolút összegben, százalékban vagy e kettő kombinációjában meghatározott mértékű önrészesedés a biztosítási szolgáltatás azon része, amelyet a biztosított minden biztosítási esemény kapcsán önmaga visel. A biztosító az önrészesedésnek megfelelő öszszeget a VIII.2.1. a) g) pont szerinti biztosítási szolgáltatás teljes összegéből vonja le. 14
15 IX. KIZÁRÁSOK A KOCKÁZATVISELÉS KÖRÉBŐL Nem fedezi a biztosítás IX.1. Jogellenes személyes haszonszerzés A biztosított olyan magatartása, amely a) jogtalan anyagi előny vagy haszonszerzésre irányul, vagy azzal összefügg, vagy b) csalás, illetve más szándékos bűncselekmény elkövetésére, vagy egyéb szándékosan jogsértő magatartás tanúsítására irányul, amennyiben, az a) vagy b) pontban foglaltakat rendes, vagy választott bíróság jogerősen megállapítja, vagy azok elkövetését a biztosított írásban elismeri. A jelen pont szerinti kizárás alkalmazhatóságának szempontjából fontos, hogy valamely biztosított jogellenes magatartása nem róható fel egyetlen másik biztosított vezető tisztségviselőnek sem. IX.2. Korábbi kárigény vagy kárkörülmény a) azok a kárigények, melyeket először a jelen szerződés szerinti biztosítási szerződés hatályának kezdő időpontja előtt érvényesítettek, függetlenül az azzal összefüggő kár keletkezésének tényleges időpontjától (előző kárigény), vagy b) azok a kárigények, amelyhez vezető körülményt először bármely másik érvényes, a jelen feltétel szerinti biztosítási szerződés hatályának kezdő időpontjánál korábban megkötött vezető tisztségviselők és felügyelőbizottsági tagok felelősségbiztosítási szerződésének vagy más vezetői felelősségbiztosítási szerződés fedezetére jelentették be (előző kárigényhez vezető körülmény), vagy c) a polgári, közigazgatási vagy felügyeleti hatósági, vagy büntető és kiadatási, vagy nyomozati eljárás, vagy más eljárás, hivatalos vizsgálat, amely a biztosítási szerződés hatályának kezdő időpontja előtt indult és a biztosított tudomására jutott (folyamatban lévő eljárás), továbbá d) azok a jogellenes és károkozó magatartásokkal kapcsolatos kárigények, amely alapját képező magatartásról a biztosított a biztosítási szerződés hatályának kezdete előtt már tudomást szerzett (ismert károkozó magatartás). IX.3. Testi sérülés és dologi kár Bármely testi sérülés vagy dologi kár, kivéve a munkáltatói minőségben elkövetett jogsértés által okozott lelki sérülésből eredő kárigényeket. A jelen kizárás továbbá nem alkalmazandó a II.2.6. pontban meghatározott Egészségvédelem és munkabiztonság megsértése esetén a jogi védekezés költségeire, valamint a biztosított vezető tisztségviselő által okozott azon kárral összefüggésben felmerült jogi védekezési költségekre, amely kapcsán gondatlanságból elkövetett emberölés miatt folyik eljárás. IX.4. Kereskedelmi szankció A biztosítási fedezet nem terjed ki azon kockázatokra, károkra és követelésekre, melyek az ENSZ, az Egyesült Királyság, az Európai Unió vagy az Amerikai Egyesült Államok által alkalmazott embargóba vagy ezen szervezetek, országok egyéb gazdasági, kereskedelmi vagy pénzügyi tiltó vagy korlátozó rendelkezéseibe ütköző magatartásból, tevékenységből erednek vagy azzal bármely módon összefüggésbe hozhatók. IX.5. Elévült követelés Olyan kárigény, amely a biztosított és a károsult közötti jogviszonyra irányadó szabályok szerint elévült. IX.6. Környezetszennyezés Bárminemű környezetszennyezéssel, környezetkárosítással, környezetterheléssel kapcsolatos kárigény kizárt a biztosítási védelemből. Jelen kizárás nem vonatkozik a környezetszennyezés kapcsán felmerülő jogi védekezési költségekre. IX.7. Közvetlenül a társaság felelősségén alapuló kár A biztosítás nem fedezi azon kárigényeket, amelyek közvetlenül a társaság és nem a biztosított vezető tisztségviselők felelősségén alapulnak. Jelen kizárás nem vonatkozik a nyilvános értékpapír kibocsátásból eredő vagy azzal kapcsolatos kárigényekre. 15
16 IX.8. Biztosítottak által az Amerikai Egyesült Államokban érvényesített kárigények Olyan, az Amerikai Egyesült Államokban érvényesített kárigények, amelyeket az alábbi személyek támasztanak a saját nevükben eljárva, vagy erre másokat meghatalmazva: a biztosított; vagy más társaság, amelyben a biztosított vezet tisztségviselő külső igazgatói megbízatást tölt vagy töltött be. A jelen kizárás nem alkalmazandó a) a biztosított vezető tisztségviselővel szemben támasztott kárigényekre, amelyeket valamely értékpapír tulajdonosa vagy a társaságban vagy más társaságban tulajdonosi részesedéssel rendelkező személy, közvetlenül vagy közvetve, vagy csoportos kereseti kérelemben támasztott, és amelyben a biztosított önkéntes beavatkozással vagy aktívan nem vesz részt; a biztosított vezető tisztségviselő valamely munkáltatói minőségében elkövetett jogsértés miatt terjesztett elő; a biztosított vezető tisztségviselő valamely javadalmazás vagy kártérítés iránt terjesztett elő, amennyiben a kárigény közvetlen eredménye valamely más, a jelen biztosítási szerződésben egyébként fedezett kárigénynek; a társaság vagy más társaság korábbi igazgatója vagy más korábbi vezető tisztségviselője vagy korábbi alkalmazottja terjesztett elő; vagy a társaság vagy más társaság felszámolója, csődgondnoka, vagyonfelügyelője, vagyonkezelője közvetlenül, illetve a társaság vagy más társaság nevében terjesztett elő; b) a biztosított személy saját maga által ellátott védelem (jogi védekezés) költségeire; c) a biztosított személy által érvényesített vagy fenntartott kárigényre, ha az közérdekű bejelentés alapján eljárva keletkezett. X. A BIZTOSÍTÓ MENTESÜLÉSE A BIZTOSÍTÁSI SZOLGÁLTATÁS TELJESÍTÉSE ALÓL X.1. X.2. X.3. X.4. A biztosító mentesül a szolgáltatási kötelezettsége alól, ha bizonyítja, hogy a kárt jogellenesen, szándékos magatartással a) a szerződő fél vagy a biztosított; b) a velük közös háztartásban élő hozzátartozójuk, üzletvezetésre jogosult tagjuk vagy a biztosított tevékenység folytatásához közvetlenül vagy közvetetten kapcsolódó munkakört betöltő alkalmazottjuk, tagjuk vagy megbízottjuk vagy c) a biztosított jogi személynek a vezető tisztségviselője, cégvezetője, vezető beosztású személy (pl. osztályvezető, csoportvezető, részlegvezető) vagy a biztosított tevékenység folytatásában közreműködő tagja, munkavállalója vagy megbízottja okozta. A biztosító mentesül a szolgáltatási kötelezettsége alól, ha a X.1. a) c) pontban meghatározott személy szándékosan vagy súlyosan gondatlan magatartással nem tesz eleget a VII. 4. és 5. pont szerinti kárenyhítési vagy kármegelőzési kötelezettségének, így különösen, ha a) a biztosított azonos károkozási körülményekkel visszatérően okozott kárt, és a biztosító felhívása ellenére a károkozási körülményt nem szüntette meg, noha az megszüntethető lett volna; b) a biztosítottat a biztosító vagy harmadik személy írásban a kár bekövetkezésének fennálló veszélyére figyelmeztette, és a kár ezután a szükséges intézkedés hiányában következett be; c) káresemény bekövetkezésekor a biztosító írásban utasítást adott a kár enyhítése érdekében szükséges intézkedések megtételére, de a biztosított ennek nem tett eleget. Amennyiben a szerződő vagy a biztosított a VII.1. és 2. pontban szabályozott közlésre és a változás bejelentésére irányuló kötelezettségeit megsérti, a biztosító kötelezettsége nem áll be, kivéve, ha a szerződő fél, vagy a biztosított bizonyítja, hogy az alábbi körülmények valamelyike fennáll: a) a biztosító az elhallgatott vagy be nem jelentett körülményt a szerződéskötéskor ismerte vagy b) a szerződő és/vagy a biztosított változásbejelentési kötelezettségüket megsértették, de az elhallgatott vagy be nem jelentett körülmény a biztosítás tartama alatt, a biztosítási eseményt megelőzően a biztosító tudomására jutott és az 15 napon belül nem élt a jelen feltétel VII.2.3. pontban szabályozott szerződésmódosítási, illetve felmondási lehetőségével, vagy c) az elhallgatott vagy be nem jelentett körülmény nem hatott közre a biztosítási esemény bekövetkezésében. Amennyiben a biztosított a VIII.1. pontban meghatározott kárbejelentési kötelezettségeit nem teljesíti, és emiatt lényeges körülmények, így pl. a biztosítási esemény bekövetkezése, annak ideje és oka, a keletkezett kár mértéke és a biztosító szolgáltatását befolyásoló körülmények kideríthetetlenekké válnak, a biztosító kötelezettsége nem áll be. 16
17 XI. ÉRTELMEZŐ RENDELKEZÉSEK XI.1. Társaság A szerződő és annak valamennyi leányvállalata. XI.2. Más társaság Bármely szervezet, amely nem minősül leányvállalatnak; nem folytat pénzügyi szolgáltatást; értékpapírjait nem jegyzik az Amerikai Egyesült Államok értékpapír tőzsdéin vagy azzal kereskedést nem folytatnak az Amerikai Egyesült Államokon belül. XI.3. Nem ügyvezető igazgatósági tag Az a vezető tisztségviselő, vagy felügyelőbizottsági tag, aki a biztosítási időszak kezdő időpontjában a szerződő fél társaság ügyvezetését ellátó testület tagja, kizárólag felügyeleti funkciója van, operatív irányítási joggal nem rendelkezik, és a társaságnak nem munkavállalója. XI.4. Külső igazgatói megbízatás Az a természetes személy, aki a társaság felkérése vagy utasítása alapján tölt be más társaságnál igazgatói vagy felügyelőbizottsági pozíciót vagy más vezető tisztséget. XI.5. Értékpapír A társaság által kibocsátott elsőbbségi, illetve törzsrészvény vagy más, az adott részvényen fennálló vételi jogot, egyéb jogot vagy azt terhelő kötelezettségvállalást megtestesítő okirat vagy jogszabályban megjelölt más módon rögzített, nyilvántartott és továbbított adat, amely a társaságban való részesedést testesíti meg, vagy a részesedés megszerzésére, illetve az azzal való rendelkezésre jogosít fel, vagy amely a társasággal szembeni követeléseket megtestesítő, érvényesítése esetén befolyásszerzést biztosító kötelezvény, olyan mértékig, ameddig ezen eszközök értékpapírnak minősülnek bármely ország joga alapján. XI.6. Értékpapír igény Olyan írásbeli követelés, polgári vagy büntetőeljárás, amely a törvény, szokásjog, szabályzat, értékpapírokra vonatkozó előírás megsértésével együtt járó jogellenes és károkozó magatartás miatt indult a biztosított ellen és amelyet: bármely természetes vagy jogi személy támaszt vagy tart fenn és a társaság bármely értékpapírjának a megvásárlásával vagy eladásával, a megvásárlásra vagy eladásra szóló ajánlattal, vagy a megvásárlásra vagy eladásra szóló ajánlati felhívással összefüggésben; vagy a társaság értékpapír tulajdonosa támaszt, vagy tart fenn a társaság értékpapírjaihoz fűződő érdekeivel kapcsolatban; vagy a társaság értékpapír tulajdonosa támaszt vagy tart fenn a társaság nevében harmadik személlyel szemben. Nem minősül értékpapírigénynek, ha a társaság munkavállalója, vezető tisztségviselője, felügyelőbizottsági tagja vagy az igazgatótanács tagja támaszt értékpapírigényt, amely bármilyen értékpapírhoz kapcsolódó veszteségből, vagy bármilyen értékpapírhoz kapcsolódó remélt haszon vagy előny elmaradásából ered, azon alapul, vagy azzal kapcsolatba hozható. XI.7. Közérdekű bejelentés A közérdekű bejelentésekről szóló törvényben vagy az alkalmazandó jog szerinti hasonló szintű jogforrásban szabályozott jogintézmény, amely elősegíti a korrupció-ellenes fellépést és a közösségi érdekek érvényesülését. XI.8. Leányvállalat Az anyavállalattól szervezetileg elkülönült, jogilag önálló vállalkozás, amelyben a szerződő közvetlenül vagy akár több vállalaton keresztül közvetetten befolyást szerezve jogosult e jogi személy vezető tisztségviselői vagy felügyelőbizottsága tagjai többségének megválasztására, illetve visszahívására, vagy jogosult a szavazati jogot biztosító részvények többségével rendelkezni másik részvényessel, vagy részvényesekkel kötött megállapodás alapján, vagy főrészvényesként rendelkezik az alaptőke több mint ötven százalékával. 17
18 XI.9. Pénzügyi szolgáltató Bármely bank, elszámoló ház, letétkezelő intézmény, befektetési társaság, befektetési tanácsadó, befektetés szervező, befektetési alap, nyílt befektetési alap, tőzsdeügynök, jelzálogkölcsön ügynök, hitelintézet, vagyonkezelő, követeléskezelő, magántőke vagy kockázati tőke befektető társaság, biztosítótársaság, viszontbiztosító vagy a fentiekhez hasonló tevékenységet folytató szervezet, amely az adott állam felügyeleti hatóságának ellenőrzése alatt áll. XI.10. Büntető eljárási óvadék és polgári peres vagyoni biztosíték költsége A bíróság által a biztosítottól megkövetelt óvadék, vagy vagyoni biztosíték teljesítésének biztosítására, a pénzügyi intézménynek legfeljebb 12 hónapos futamidejű kötelezettségvállalása ellenében, a kibocsátásért fizetett indokolt díj, vagy eljárási költség, ide nem értve magát az óvadék, illetve vagyoni biztosíték összegét. A díj nem foglalja magában a vagyoni biztosítékot kibocsátó pénzügyi szervezet által megkövetelt további biztosíték díját. XI.11. Hatóság Az a szabályozó testület, felügyeleti-, kormányzati-, vagy állami szerv, illetve más hatósági feladatot ellátó, vagy hivatalos szerv, amely jogszabály alapján a társaság, vagy a biztosított vezető tisztségviselő ügyei kapcsán vizsgálat lefolytatására jogosult. XI.12. Hatósági eljárással kapcsolatos válsághelyzet Jelen feltétel alkalmazásában hatósági eljárással kapcsolatos válsághelyzetnek minősül előzetesen be nem jelentett hatósági ellenőrzés, vagy házkutatás a társaságnál, amelyre az adott ügy kapcsán először a biztosítási szerződés hatálya alatt kerül sor, és amelynek keretében a hatóság a biztosított vezető tisztségviselőket meghallgatja, a hatóság felé tett hivatalos bejelentés, amely felveti a gyanúját annak, hogy a biztosított vezető tisztségviselő bármely jogszabályban foglalt kötelezettségét megszegte, a biztosított részére a biztosítási szerződés hatálya alatt megküldött hivatalos hatósági megkeresés, amely a biztosítottat jogszerűen dokumentumok benyújtására, információ szolgáltatására, kérdések megválaszolására és a hatóságnál történő megjelenésre, illetve vallomástételre kötelezi. XI.13. Hivatalos vizsgálat Hatóság által a társaság, más társaság, vagy a társaság biztosított vezető tisztségviselőjének ügyeivel kapcsolatos hivatalos hatósági, vagy felügyeleti eljárás (meghallgatás, kihallgatás, vizsgálat, nyomozás), amennyiben a biztosított vezető tisztségviselőnek megjelenési, vagy tanúvallomási, vagy más információ és adatszolgáltatási kötelezettsége van a hatósággal szemben, vagy a hatósági eljárásnak írásban is megjelölt célja a biztosított vezető tisztségviselő ilyen minőségben tanúsított magatartásának vizsgálata (ide nem értve azonban az általános jellegű, vagy szektorális vizsgálatot). Az adott hivatalos vizsgálat kezdetének az, az időpont tekintendő, amikor a biztosított vezető tisztségviselőt a hatóság első alkalommal kereste meg az ügy kapcsán. XI.14. Hivatalos vizsgálat költségei A biztosított vezető tisztségviselő bármely hivatalos vizsgálatban való képviselete céljából, a biztosító előzetes írásbeli hozzájárulásával, a biztosított vezető tisztségviselő által, vagy nevében megbízott jogi képviselő ésszerű és indokolt díja és költségei. A hivatalos vizsgálat költségei nem tartalmazzák a biztosított vezető tisztségviselő bármiféle díjazását, a kieső időre járó bárminemű kompenzációt, helyettesítésének költségét és a társaság bármely más költségét. XI.15. Hivatalos vizsgálatot megelőzően felmerült költségek Azon ésszerű és indokolt díjak, költségek és kiadások, amelyek a biztosító előzetes írásbeli hozzájárulásával, bármely hatósági eljárással kapcsolatos válsághelyzetben a biztosított jogi képviseletével kapcsolatosan, vagy bármely hatósági eljárással kapcsolatos válsághelyzetben szükségessé váló, az eljáró hatóság részére benyújtásra kerülő beadványok (beleértve ezek későbbi kiegészítését is, amennyiben szükséges) elkészítése kapcsán merültek fel. A hivatalos vizsgálatot megelőzően felmerült költségek nem tartalmazzák a biztosított vezető tisztségviselő díjazását, a kieső időre járó bárminemű kompenzációt, helyettesítésének költségét és a társaság bármely más költségét. 18
19 XI.16. Jogellenes magatartás A biztosított vezető tisztségviselő vonatkozásában vélt, vagy valós cselekedet, tévedés, vagy mulasztás, kötelezettségszegés, vagyonkezelésre vonatkozó kötelezettségszegés, téves állítás, félrevezető nyilatkozat, vagy a biztosított vezető tisztségviselő által elkövetett hatáskörtúllépés, továbbá bármely olyan ügy, amely kapcsán csak azért érvényesítenek kárigényt a biztosított vezető tisztségviselővel szemben, mert ezt a pozíciót tölti be, vagy munkáltatói minőségében elkövetett jogsértés. A társaság vonatkozásában kizárólag az értékpapírok tekintetében, a társaság által elkövetett bármely vélt vagy valós cselekedet, tévedés vagy mulasztás. XI.17. Jogi védekezés költségei Jelen feltétel alkalmazásában jogi védekezési költségnek minősülnek a biztosított részéről, vagy megbízásából a biztosító előzetes írásbeli jóváhagyásával felmerülő ésszerű és indokolt díjak, költségek és kiadások, amelyek a biztosítottal szembeni kárigény benyújtását követően a kárigénnyel kapcsolatos vizsgálatok, a jogi védekezés, az egyezség, vagy jogorvoslati eljárás során merültek fel, és a biztosító előzetes írásbeli jóváhagyásával felmerülő ésszerű és indokolt szakértői díjak, költségek és kiadások, ha a szakértő a biztosított jogi képviseletét ellátó ügyvéddel együttműködve, a biztosítás által fedezett kárigénnyel szembeni jogi védekezés megalapozása céljából készít az adott ügy kapcsán szakértői véleményeket. A jogi védekezés költségei nem tartalmazzák a biztosított vezető tisztségviselő bármiféle díjazását, a kieső időre járó bárminemű kompenzációt, helyettesítésének költségét és a társaság bármely más költségét. XI.18. Jó hírnév sérelmének orvoslásával összefüggő költségek A biztosító előzetes írásbeli hozzájárulásával, a biztosított vezető tisztségviselő megbízásából alkalmazott PR tanácsadó tevékenységével kapcsolatos ésszerű és indokolt díjak, költségek és kiadások, amelyek a biztosított vezető tisztségviselő jó hírnevét hátrányosan érintő kárigény hatásának csökkentése céljából merültek fel azáltal, hogy a kárigény tárgyában hozott jogerős bírósági határozatnak a biztosított vezető tisztségviselő felmentését és felelősségének hiányát megállapító rendelkezéseit széles körben terjessze. XI.19. Kár Az, az összeg, amelyet a biztosított a biztosítási fedezet alá eső kárigény alapján, jogi védekezés költségei, vagy egyéb jogerős bírósági, vagy választott bírósági határozattal megítélt, vagy egyezségben meghatározott kártérítés, költségtérítés és ezek kamatai címén köteles megfizetni. Kárnak minősül a polgári jogi, valamint a hatósági jogkörben kiszabott bírság és szankció, amelynek megfizetésére a biztosított vezető tisztségviselő köteles, amennyiben e tételek biztosítási fedezetbe vonását jogszabály nem tiltja. A kár magában foglalja a hivatalos vizsgálat költségeit, a hivatalos vizsgálatot megelőzően felmerült költségeket, a tulajdonjog és személyes szabadság korlátozásával kapcsolatos eljárás költségeit, a büntető eljárással kapcsolatosan felmerült költségeket a kiadatási eljárással kapcsolatban felmerült költségeket, az értékpapír igények érvényesítésének költségeit, valamint a személyiségi jogsértést megvalósító jogellenes és károkozó magatartás miatt fizetendő sérelemdíj összegét. Nem minősülnek kárnak: az adók, kivéve azt az összeget, amelynek megfizetéséért a biztosított személy személyesen felelőssé tehető olyan, a társaságot terhelő adó befizetésének elmaradása miatt, amely az alkalmazandó jog szerint a kárigénnyel összefüggésbe hozható és a társaság a fizetésképtelenségének köszönhetően nem alkalmas arra, hogy kártalanítsa a biztosított személyt, a fizetések, illetve munkaviszonnyal kapcsolatos juttatások, a bírságok, büntetések, azok a tételek, amelyek a vonatkozó törvények szerint biztosítással nem fedezhetőek, valamint a büntető, illetve szabálysértési bírságok. XI.20. Kárigény A biztosítottal szemben, annak jogellenes magatartása kapcsán érvényesített írásbeli kártérítési igény, indított polgári-, felügyeleti-, közigazgatási-, békéltető-, bírósági-, vagy választott bírósági eljárás, beleértve az esetleges visszkereseteket is, amelyek célja kártérítés, vagy egyéb jogorvoslat, büntetőeljárás, hivatalos vizsgálat, kiadatási eljárás, tulajdonjog és személyes szabadság korlátozásával kapcsolatos eljárás, 19
20 hatósági eljárással kapcsolatos válsághelyzet, az értékpapírral kapcsolatos kárigény. XI.21. Kiadatási eljárással kapcsolatban felmerült költségek A biztosító előzetes írásbeli hozzájárulásával, indokoltan felmerült bármely kiadatási, vagy ezzel kapcsolatos jogorvoslati eljárásban, egy országnak a kiadatás szempontjából történő minősítésére vonatkozó bírósági felülvizsgálati eljárásban, az illetékes kormányzati szerv kiadatás kapcsán hozott döntésének megfellebbezésére irányuló eljárásban, vagy az Emberi Jogok Európai Bíróságához, vagy más jogrendszer hasonló, illetékességgel és hatáskörrel rendelkező bíróságához beterjesztett kérelemmel kapcsolatos eljárásban felmerült díjak és költségek, és a biztosított vezető tisztségviselő által megbízott akkreditált válságtanácsadó és/vagy adótanácsadó díjai és költségei. XI.22. Kiterjesztett kárbejelentési időszak A biztosítási szerződés lejáratát, megszűnését közvetlenül követő időszak, amely alatt a biztosítót írásban tájékoztathatják egy olyan kárigény érvényesítéséről, amelyet a biztosítottal szemben az adott ügy kapcsán először ezen időszak alatt érvényesítenek, a biztosítottnak a biztosítási szerződés hatálya alatt tanúsított jogellenes magatartása miatt, vagy hivatalos vizsgálat, hatósági eljárással kapcsolatos válsághelyzet, kiadatási eljárás, vagy tulajdonjog és személyes szabadság korlátozásával kapcsolatos eljárás esetén olyan ügy miatt, amely a biztosítási szerződés hatálya alatt merült fel. XI.23. Munkáltatói minőségben elkövetett jogsértés Vélt, vagy valós, tevőleges, vagy mulasztásban megnyilvánuló magatartás, a társaság bármely jelenlegi, múltbéli, vagy jövőbeli, vagy leendő alkalmazott, vagy biztosított vezető tisztségviselő munkaviszonyával, vagy leendő munkaviszonyával kapcsolatban. XI.24. Tulajdonjog és személyes szabadság korlátozásával kapcsolatos eljárás Hatóságnak a biztosított vezető tisztségviselő ellen az alábbiak kapcsán indított eljárása biztosított vezető tisztségviselő vezetői tisztség betöltésére vonatkozó alkalmatlansága, biztosított vezető tisztségviselő személyes tulajdonában lévő ingatlant és ingóságokat érintő vagyonelkobzás, lefoglalás, zár alá vétel, a biztosított vezető tisztségviselő személyes tulajdonában lévő ingatlan, vagy ingó vagyonának megterhelése, a biztosított vezető tisztségviselő vezetői tisztség betöltésétől való ideiglenes, vagy végleges eltiltása, a biztosított vezető tisztségviselő ellen lakhelyelhagyási tilalom, vagy letartóztatás elrendelése. XI.25. Tranzakció A tranzakció lehet társaság összeolvadása más jogi személlyel, beolvadása más jogi személybe, továbbá a vagyona egészének, nagy részének átruházása, ha ezek miatt a társaság mint önálló jogi személy megszűnik; bármely természetes vagy jogi személy (kivéve leányvállalatok) jogosulttá válik a szavazati jogok több mint 50%-ának gyakorlására a társaság legfőbb szervének ülésén; a társaság fizetésképtelensége, csődje, felszámolása esetén, illetve amennyiben csődgondnokság alatt áll. A biztosítás nem fedezi azokat a károkat, amelyek olyan magatartásra, mulasztásra vagy hibára vezethetőek vissza, amelyeket a tranzakció tényleges időpontját követően tanúsítottak. A tranzakció napjával a biztosítási szerződés érdekmúlással megszűnik. XII. XII.1. XII.1.1. XII.1.2. EGYÉB RENDELKEZÉSEK Elévülés Jelen szerződésből eredő igények 1 év elteltével évülnek el. Az elévülési idő a következő időpontokban kezdődik: a biztosítási esemény bejelentésének elmaradása esetén a biztosítási esemény bekövetkezésekor, a biztosítási esemény bejelentése esetén az utolsó iratnak a biztosítóhoz történt beérkezését követő 30. napot követő napon, 20